**Доброто ще спаси света**

Искам да отида при вълшебник,

за да мога с пръчица в ръка,

да създам магически учебник,

с хубавото име „Доброта“.

Чудните си листи да разтвори,

да го чуят чак накрай света.

Да научи всеки да говори

светлия език на обичта.

Вместо бомби, да летят балони!

Хората да имат хляб, подслон…

На закуска да ядем бонбони,

на вечеря сладолед-цял тон.

Искам да имат малките дечица

мама, татко, братчета, сестри…

Радостта за всички да е птица!

Вместо сълзи, да блестят звезди!

 На Мариа Мадалена Ивова Василева

ученичка от ІІ а клас,

 Първо основно училище“Св.св.Кирил и Методий“